Hollywood Walk of Fame er et æresfortov langs med gaderne Hollywood Boulevard og Vine Street i Hollywood, Los Angeles, Californien, der fungerer som en underholdningens hall of fame. Fortovet er belagt med mere end 2000 femtakkede stjerner, hvorpå der ikke kun optræder navne på menneskelige berømtheder, men også en del fiktive figurer, som bliver hædret af Hollywood Chamber of Commerce for deres bidrag til underholdningsindustrien. Walk of Fame vedligeholdes af egenfinansieringsforbundet Hollywood Historic Trust. Den allerførste stjerne, uddelt den 9. februar 1960, gik til skuespilleren Joanne Woodward.
Walk of Fame går fra øst til vest på Hollywood Boulevard fra Gower Avenue til La Brea Avenue og fra nord til syd på Vine Street mellem Yucca Street og Sunset Boulevard. Walk of Fame er omkring 5,6 km lang. Lokaliteter af specifikke stjerner er permanente, med undtagelse af, hvis man bliver nødt til at flytte dem pga af byggeprojekter eller lignende. For at få tildelt en stjerne på Hollywood Walk of Fame skal man være til en vis grad interessante for Academy Awards, Emmy Awards, Screen Actors Guild Awards, BAFTA eller Golden Globe.
Hollywood Walk of Fame / Kendetegn
Hollywood Walk of Fame